Kyk: Kuierplek in Bloem brand af | Netwerk24
Kyk: Kuierplek in Bloem brand af
Deur André Damons 24 November 2018 11:15
Die Cubana Havana Lounge-kuierplek in Bloemfontein het Saterdagoggend afgebrand.
Die brand in die Cubana Havana Lounge het uitgebreek die oomblik toe die Kubaanse volkslied by die beeld van Fidel Castro in die stad gesing is.
Die kuierplek is in Tweedelaan, net 'n paar strate van die Castro-beeld in die middestad.
Die Cubana Havana Lounge in Bloemfontein het Saterdagoggend afgebrand. Foto: André Damons
Ace Magashule, die sekretaris-generaal van die ANC en oudpremier van die Vrystaat, is die hoofspreker op die geleentheid om die tweede jaar van Castro se dood te gedenk. Hy het die beeld van die Kubaanse kommunistiese leier voor die hoofkantoor van die Vrystaatse regering laat oprig.
Die Kubaanse ambassadeur in Suid-Afrika en verskeie Kubane woon die geleentheid by.
Dik rookwolke het oor die beeld gewaai net toe die geleentheid begin het.
Magashule het bekommerd omgekyk toe die sirenes van die noodvoertuie opklink.
Volgens n veiligheidswag op die toneel het mense net so voor 10:00 opgelet hoe rook by die restaurant se dak uitkom.
Die werkers het daarna die gebou verlaat voordat dit in ligte laaie opgegaan het.
Die Mangaung-brandweeren-reddingsdiens was vinnig op die toneel en het nie lank geneem om die brand te blus nie.
Brandweermanne wat van diens af was het ook opgedaag om te kom help.
Ace Magashule, sekretaris-generaal van die ANC, saam met die Kubaanse ambassadeur, Rodolfe Beuitez.
Fidel Castro in ‘n Botha se bril. Dit moet die toppunt van ironie wees. Hier staar die Kubaanse kommunistiese leier die Vrystaatse vlaktes in soos hy gereflekteer word in Lungile Botha, ‘n, se bril. Botha is ‘n veiligheidsbeampte met die optrede van Ace Magashule se optrede met die tweede herdenking van die dood van Castro by sy beeld voor die hoofkwartier van die Vrystaatse regering in Bloemfontein. Dit ‘n dag nadat die Vrystaatse Universiteit aangekondig het dat die beeld van die vader van die Vrystaat, pres. M.T. Steyn moet weg van die kampus.
Magashule is stil oor Lungisa se lot